Rikunarita-ORG/Wikinium huggingface dataset:
# سيسطيم تاع سميات الضومينات

|  |  |
| --- | --- |
|  | **لمقال مقطوع من شجرة**، ما كايدي ليه تا شي مقال أخر، زيد ليان ديالو ف مقالات خرين. |

سرباي د DNS كايتبّع الپروطوكول المعاود RFC 1034 باش يطرجم سمية الضومين المكاليفي كامل ديال "www.wikipedia.org" للادريسة د ليپي IP المواتية ليه
**السيسطيم تاع سميات الضومينات** (بالنڭليزية: **Domain Name System** اللي كايتختاصر ل **DNS**) هو واحد السيسطيم د السميات هيرارشي ؤ موزع موجّه ل لورديناطورات، السرابس ؤ موارد ؤخرين ف لانطيرنيط ؤ الريزويات اللي خدامين ب پروطوكول د لانطيرنيط *Internet Protocol* (**IP**). هاد السيسطيم كايربط بزاف د المعلومات ب سميات الضومينات (عبارة على شرتلة د الحروف تاع التعريف). أهم تخديمة لهاد السيسطيم هو أنه كايطرجم سميات الضومينات اللي ساهلين فالحفيظ، للنماري د لادريسات د ليپي IP addresses اللي كايحتاجهم الناڤيڭاطور باش يلوكاليزي ؤ يتعرّف على السرابيس ؤ الپيسيات ؤ لاپارايات المربوطين ليهم فالريزو أنفورماتيك. السيسطيم تاع سميات الضومينات كان ضروري للخدمة تاع لانطيرنيط من عام 1985 ؤ جبد.

السيسطيم تاع سميات الضومينات كايفوّض المسؤولية ديال تفراق سميات الضومينات ؤ الماپاج ديالهم مع الموارد تاع لانطيرنيط ل *سرابس تاع السميات سيّاديين authoritative name servers* على حسب كلا ضومين. لادمينات د الريزو يقدو يفوّضو السيادة على التحت-ضومينات sub-domains ديال سمية الضومين المريزيڤي ليهم ل سربايا (سيرڤورات) ؤخرين. هاد الميكانيزم كايخليهم يقدو يصاوب سرابس اللي موزعين ؤ عصبات ضد الخسران fault-tolerant ؤ كان ف لاصل مديور على ود باش يتفاداو ضاطابيز مسونطراليزية ؤ مفرڭعة بالضاطا. فوق هادشي، الDNS كايوضّح الخدمة التقنية ديال السربيس د الداطابيز اللي وسطو. كايوضّخ الپروطوكول د DNS ؤ كايعطي الوصف المفصّل ديال القلدة د الضاطا ؤ الطريقة د المصيفطة ديالها كا طرف من الرزمة د الپروطوكول د لانطيرنيط Internet protocol suite.

لانطيرنيط كايسيّر جوج النواع د بلايص-السميات namespaces جوهريين، الهيراركية تاع سميات الضومينات ؤ البلاصة تاع لادريسات د ليپي IP. السيسطيم تاع سميات الضومينات DNS ف نفس الوقت كايسيّر الهيرارشية د سمية الضومينات ؤ كايوفّر السربيس ديال الطرجمة بينات سمية الضومينات ؤ لادريسات د ليپي IP. السربايا (السيرڤورات) د السميات د لانطيرنيط مع پروطوكول ديال الكومينيكاصيو كاينضّيو السيسطيم د سميات الضومينات DNS. السرباي د السميات د DNS هو واحد السرباي اللي كايخزّن التسجيلات د DNS ؤ كايجاوب على الروكيطات د للضاطابيز ديالو.

أكثر نوع شايع د التسجيلات اللي كايكونو مقيدين فالضاطابيز د DNS كايمشيو للتسجيلات د بداية السيادة start of authority (SOA)، لادريسات د IP (A ؤAAAA)، السرباي د تصيفيط البريات SMTP mail exchangers (MX)، السربايا د السميات name servers (NS)، النعّاتات ديال التقلاب المقلوب ف DNS ـ pointers for reverse DNS lookups (PTR)، ؤ لاياس د سميات الضومينات domain name aliases (CNAME).

## مصادر
# ألكساندر وانڭ

|  |  |
| --- | --- |
|  | **لمقال مقطوع من شجرة**، ما كايدي ليه تا شي مقال أخر، زيد ليان ديالو ف مقالات خرين. |

|  |
| --- |
| ألكساندر وانڭ
 |
| Alexandr Wang |
|  |
| **معلومات عامة** |
| زيادة | 1997 (28/29 عام) لوس ألاموس |
| لجنسية | الولايات المتاحدة د ميريكان  |
| لحرفة | بيزنيسمان، بيزنيسمان و أنفورماتيسيان |
|  |
|     |

**ألكساندر وانݣ** (تولد ف 1997 ف لوس آلاموس، نيو مكسيكو) هو مول شركة مريكاني و مؤسس شركة Scale AI، وحدة الشركات الكبار ف مجال الذكاء الاصطناعي. ف 2021، ولا أصغر ملياردير خلق ثروتو بوحدو ف العالم.

## الحياة ديالو و التعليم

وانݣ تولد ف لوس آلاموس لوالدين شينويين كانو خدامين كفيزيائيين ف المختبر الوطني ديال لوس آلاموس، المكان لي تصاوبت فيه القنبلة النووية اللولة. من صغرو كان مولوع ب الرياضيات و البرمجة، وربح جوايز كثيرة. نجح ف برنامج أولمپياد الرياضيات ف 2013، والفريق الفيزيائي لميريكاني ف 2014، وكان من المتأهلين للنهائيات ف مسابقة USACO د لبرمجة ف 2012 و 2013.

ملي كان مراهق، خدم ف شركة قورا *Quora* كمبرمج. قرا علوم الحاسوب و الرياضيات ف MIT، ولكن خرج منها باش يأسس Scale AI ف 2016.

## المهنة

### Scale AI

ف 2016، أسس وانݣ شركة Scale AI لي كتوفر خدمات تصنيف الداطا للذكاء الإصطناعي و الشوفان ب لورديناتور. ف مجلس الإدارة ديال الشركة كاين ويليام هوكي، المؤسس المشارك ديال شركة Plaid. ف ماي 2021، نضم مايكل كراتسيوس، كبير لمسؤولين د التكنولوجيا ف إدارة ترامپ، للشركة كمدير تنفيذي و رئيس د لإستراتيجية.

الشركة عندها كليانات كبار بحال ؤپن إي أي *OpenAI*، دجينيرال موتورز *General Motors*، طويوطا *Toyota*، ؤبر *Uber* و پايپال *PayPal*. ف 2021 وصلات القيمة ديال الشركة ل 7.3 مليار دولار، و وانݣ ولات عندو ثروة ديال مليار دولار حيت كان كايملك 15% ديال الشركة.

### التعاقدات العسكرية

سكييل إي أي Scale AI عندها عقود مع القوات المسلحة د لميريكان و الپينطاݣون باش تختابر و تقيم سلامة و موثوقية نماذج اللغة الكبيرة ف التخطيط و القرار العسكاري.

## الجوايز و التكريمات

ف 2021، تسما ف ليستة فوربس 30 تحت 30 Forbes 30 Under 30 ف فئة تكنولوجيا المؤسسات. تختار التاني ف ليستة تايمز 100 *Time 100* و تايمز 100 إي أي *Time100 AI* لي كتكرم القادة الصاعدين لي كيغيرو المستقبل ديال المجالات ديالهم.

## مصادر
# بيتهوڤن

|  |
| --- |
| بيتهوڤن
 |
|  |
| **معلومات عامة** |
| زيادة | *م.* 16 دجنبر 1770 بون (لإمبراطورية الرومانية لمقدسة) |
| لموت | 26 مارس 1827 (56 عام) ڤيينا (الإمبراطورية النمساوية) |
| طريقة دلموت | موتة طبيعية |
| سباب لموت | تشمع الكبد |
| لجنسية | الإمبراطورية النمساوية (1822–) انتخابية كولونيا (–1794) |
| لحرفة | ملحّين |
| لّوغات لي كيعرف | لألمانية |
| **لكاريير ديال الشخص** |
| شارك ف | Beethoven concert of 22 December 1808 |
| **لفاميلة** |
| لواليد | يوهان ڤان بيتهوڤن |
| لواليدة | ماريا ماجدلينا كيفيرتش |
| خوت | Kaspar Anton Karl van Beethoven، Nikolaus Johann van Beethoven و Johann Peter Anton Leym |
| شريك | لا قيمة  |
| لولاد | لا قيمة |
| لمحيط | Karl van Beethoven (ولد الخوت) Josyne van Beethoven (8th great-grandmother) |
| لإتنية | ألمان و فلمنك |
| **معلومات خرى** |
| دين | كاطوليكية |
| لأعمال | * Missa Solemnis
* (1797) Piano Sonata No. 8
* (1801) سوناتا بيانو رقم 14
* (1803) السمفونية الثالثة
* (1803) Piano Sonata No. 21
* (1804) فيديليو
* (1804) السوناتا العاطفية
* (1805) Violin Sonata No. 9
* (1807) السمفونية الخامسة
* (1808) السمفونية السادسة
* (1810) من أجل إليزه
* (1824) السمفونية التاسعة
 |
| ستيل | موسيقى كلاسيكية، موسيقى فنية، ؤپيرا، سمفونية و سوناتة |
| لألة | پيانو و كمانجة |
| تأتر ب | Johann Joseph Fux، يوهان سيباستيان باخ، يوزيف هايدن و موزار |
|  |
|  |
| سّيت رّسمي |  |
| لجوايز | * (2020)  Bröckemännche Award
 |
|  |
|

---

            |

**لودڤيك فان بيتهوڤن** (16 ولا 17 دجنبر 1770 - 26 مارس 1827) هو واحد لمؤلف ألماني ديال لموسيقى فرّق بينات لوقيتة لكلاسيكية ولوقيتة الرومنسية ف لموسيقى لغربية. بيتهوڤن كيتعتبر شي حاجة مهمة بزاف ف التاريخ ديال لموسيقى وأكترية لموسيقى ديال لغرب.

فاللّخر دالتسعينات ديال القرن تمنطاش، السمع ديال بيتهوڤن بدا كيقلال شويا بشويا حتى مبقاش كيسمع ڭاع. وخا هيداك بقى كيألف حتى مورا ما صماك.

## لموسيقا

بيتهوڤن عندو تسعود ديال السيمفونيات و عشرة ديال الكونسيرتات و تنين وتلاتين سوناتا ديال لپيانو و بزاف ديال القطع آخرين. شحال من هاد القطع معروفين حتى عند الناس اللي مكيتسنطوش للموسيقى لكلاسيكية، بحال السيمفونية التاسعة اللي واحد الطريف منها هو النشيد الوطني ديال ليتيحاد لؤروپي.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **بيتهوڤن**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# تطميت

ب تّطميت، تّحكم ف بزاف د سّيستيمات ؤ لمصالح بحال لمراكز د تّريسينتي، كيتطلّبو تدخل محدود ديال بنادم
**تّطميت** (ب نّݣليزية **Automation**، ب لعربية **أتمتة**) هوّا مصطلح كيوصف عاداد ديال طّيكنولوجيات لي كينقصو لخدمة على بنادم ؤ تّدخل ديالو ف پروصيات مختالفين. هاد لبلان كيتدار ملي كيتفهمو سّاس ؤ شّروط ديال بعض لقرارات، لعلاقات بين پروصيات فرعية ؤ سّلوكات لمتعلقة بيها، ؤ كيتم تدخال هادشي ف ماكينة لي كاتولي كاتلعب هاد لأدوار.

تّطميت، يعني جعل پروصي ؤلا پروصيات كيطراو بشكل ؤطوماتيكي، كيشمل تخدام دوزانات من نواع مختالفين، ؤ سيستيمات د لكونطرول، باش يتحكّمو ف لماكينات، لوزينات، رّيزوات د تّيليفون، ؤ لمركوب ب نواعو. ف لعقود لّخرة معا تّطور د لورديناتور ؤ لانتيرنيت، ولا تّطميت يقدر يطرا تا ف لمجال لڤيرتوالي غير ب لپروݣرامات ؤ صّوفتوير.

## لأصل د لكلمة

كلمت "تطميت"، ؤ لفيعل "طمّت"، موخودين من "ؤطوماط" ؤلا "ؤطوماتيكي". "طمّت پروصي" يعني رد داك لپروصي كيخدم بشكل ؤطوماتيكي بلا تدخل ؤلا ب تدخل محدود د بنادم.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# برمجة ستونية

كلاصمة د شّعبية ديال لّونڭاجات د لبرماجة مابين 2002 ؤ 2022. پايثون، جاڤا ؤ سّي كيتنافسو على رّتبة لّولة
**لبرماجة سّتونية** (ب نّݣليزية: Object-oriented programming) هيّا فلسفة د لبرمجة مبنية علا لمفهوم ديال سّتون (ب نّݣليزية: Object)، لي كيحتاوي علا داطا علا شكل خاصيات، ؤ وضايف علا شكل فونكسيونات.

وحدة من لخصايل ديال سّتون ف لبرماجة سّتونية هيا بلي كيقدر يتريطي ؤلا يبدل لمحتوى د لخاصيات ديالو (داطا) ب ستيعمال لمفهوم ديال *رّاس* ؤلا *دّات* (عادتن كاتّطبق ب *this* ؤلا *self*). لپروݣرام ف لبرمجة سّتونية كيتقاد بحيت كيكونو ستونات كيتفاعلو معا بعضياتهوم ف لپروݣرام. كاينين بزاف د نّواع ديال لّونݣاجات سّتونية، ولاكين لمشهورين منهوم (بحال جاڤا) كيخدّمو لمفهوم ديال لكلاص، لّي كيكون سّتون ف هاد لحالة نمودج ديالو، ؤ ف نفس لوقت لكلاص كاتحدد نّوع ديال سّتون (متلا كلاص "طونوبيلة"، نقدرو نقادو منها ستون "ميرسيديس F400 حمرة").

من بين أهم لّونݣاجات لّي معتامدين علا لبرمجة سّتونية كاين: جاڤا، سي++، سي#، پايثون، أر، پيهاشپي، ڤيزوال بازيك ضوت نيت، جاڤاسكريپت، روبي، پورل، سويفت، دارت، سكالا، كوطلين، ؤ ماطلاب.

## كلمة ستون، ستونية

كلمة "ستون" كيستعمولها لمغاربا ب معنى ديال "شي حاجة" ؤلا "شي فيكرة"، ؤ بهاد لمعنى كاتبان موقابيل مناسب ل كلمة Object ب نّݣليزية، سيرتو ف لإطار ديال لبرمجة سّتونية لّي كيكون لObject فيها عندو معنى تجريدي ماشي ملموس ب ضّارورة.

|  |  |
| --- | --- |
|  | ويكيميديا كومنز عندا تصاور و معلومات على **برمجة ستونية**. |

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# ݣارديان (كورة)

حارس باغي يشد لكورة
**لحارس** أولّا **لݣارديان** ؤلا **لݣون** (بالنݣليزية: **Goalkeeper**) فماتش ديال لكورة هو كوايري اللي عندو بلاصة موهيمة فالتيران، وهي بلاصة ختيصاصية بزاف. لحارس هو اللي كايعسّ على لݣول ديال فرقتو وماكايخلّيش لفرقة لوخرة تماركي بيت عليها. هادشي كايكون فاش لحارس كايتبع الطريق اللي شادّها لبالون وإما كايشدو أولّا كايدفعو لبلاصة خرة بعيد على لݣول. لحارس عندو لحق يخدّم يديه غير فلمينطاقة د پيلانتيات اللي قبالة لݣول ديالو لي مرسومة بالخط الابيض، الشي اللي كايخلّيه بوحدو (من غير لكوايرية فالتوش) اللي عندو هاد لحق. لحارس هو اللي كاتكون عندو بلاصتو بوحدو فلفرقة، وهادشي كايبان حتى فلكيطمة ديالو اللي لوانها ماكايشبهوش للوان ديال اللعّابة لوخرين.

قانون التير اللوراني كايمنع لحارس باش يشد لكورة اللي جاتو من عند شي صاحبو فلقرقة بيدّيه. لحارس غاليبا كاينفّد ضربة مرمى، وكايݣيّد الدفايعية فاش كاتكون كوفرة، كورنير أولّا لماركاج. لحارس عندو دور موهيم فالتݣياد ديال الستراتيجية والطاكتيك اللي واخداهوم لفرقة، حيتاش عندو شوفة مزيانة على التيران وكيفاش غادية فرقتو فلماطش.

**لونطريما ديال الحارس:**

لحارس كايتريني بوحدو بعيد على لفرقة ديالو وكايدرّبو مدرب خاص بالحراس، المدرب كيركز ليه بزاف فتدارب على سرعة ردة الفعل حيتاش هية اهم حاجة لي خصها تكون عند الحارس( **من بعد الطول**) بحيت خصو يكون مستاعد لأي كورة علا غفلة، او يقض ايتصضى ليها بزربة قبل ماتماركا .

البوصط ديال لحارس خصو تقنيات لي ماكاينينش فلبوصطات لخرين، داكشي لاش عندو اونطريما صعيبة ، البوصط ديال الݣرديان (**حارس المرمى**) خصو تقنيات لي ماكاينينش فلبوصطات لخرين ،عكس اللعابة لخرين ، الحارس كيخدم بالجسم ديالو كامل، يعني كيتلاح بالجسم ديالو كامل باش ايجبد كورة او يتصضى ليها او هادشي خطر شوية مما يجعل حارس المرمى اصعب بوصط كاين فالفرقة **حيت:( كيتلاح بيديه، برجليه، سدرو، وجهو، الجسم ديالو كامل باش ايعتق كورة قبل ماتدخل لشبكة)** او هادشي كيأدي لاصابات خطيرة بعد المرات .

ݣارديان كايبعّد كورة جاية لجيهة لݣول ديالو.
**بعض القوانين ديال حارس المرمى**:

لبلاصة ديال لحارس هي بوحدها اللي لفلماتش

لقواعد كايفرضو باللي خاص واحد من لكوايرية ديال لفرقة ضروري يكون حارس فأي وقت من لماتش، يعني إلى لحارس خرج بدقّة كلاها وماقدرش يكمّل أولّا خدا حمرة، خاص ضروري كوايري آخور يدخل لبلاصتو ويكون حارس. لقواعد كايخلّيو لفراقي باش يبدلو اللعّاب اللي بغاوه يكون حارس فوسط لماطش فاش كايكون واقف، ولاكين قليل فاش كايطرا هادشي. لحارس يمكن ليه يخرج برا لمينطاقة دپيلانتيات ديالو وماكاينش شي قانون فلقواعد اللي غايحبسو، ولاكين الى خرج او الكورة فيديه غايتحسب بيلانتي يعني الحارس لابغا يخرج من المنطقة ديالو خصو يلعب برجليه او ممنوع الحارس ايشد الكورة بيديه خارج المنطقة ديالو ولا غاياخد حمرة. لحرّاس غاليبا كايفضلو يبقاو حدا لݣول ديالهوم. بنسبة لبيلانتي الحارس خصو يبقا فوق خط المرمى قبل ما اللاعب لي فالفرقة لخرا يتيري ، ويلى تلاح قبل مايتيري لاعب لاخر غايصفر الحكم باش ايتعاود البيلانتي

ط

## شوف حتى

* مدافع
* لعّاب دلوسط
* مهاجم

## مصادر

|  |  |
| --- | --- |
|  | ويكيميديا كومنز عندا تصاور و معلومات على **ݣارديان (كورة)**. |

|  |  |
| --- | --- |
|  | ويكيميديا كومنز عندا تصاور و معلومات على **ݣارديان (كورة)**. |
# بوكس

|  |
| --- |
| بوكس
 |
|  |
| نوع ديال | رياضة د لمدابزة و رياضة أولمپية |
| بانت ف | لينڭليز |
| شحال كايقصّرها | 2 حتال 2 لاعب |
| اللي كايقصّر | بوكسور حكم ملاكمة مروج ملاكمة boxing manager |
| باش كاتقصّر | قفاز ملاكمة حلقة ملاكمة |
| **الرمز لأولمپي** |
|  |

**لبوكس** هوّا واحد سّپور تيدابزو فيه 2 رياضيين عندهم نفس لوزن بيديهم فالمدة تاع 1 تال 3 دقايق. فڭاع لقتالات لأولمپية و لمحتارفة لمقاتلين تيفانتيو ضّربات تاع لخصم، ؤلا تيحاولو يضربو لراسهم. النقاطي تتعطى ل ضّربات لقاسحة نّقية على جّبهة فوق لخصر و ضّربات تاع راس ؤلا الجدع حسن. و لبوكسور لي سجل أكتر عدد ت النقاطي تيربح.

## لأوزان تاع لبوكس

* وزن 48 : خفيف دبّانة
* وزن من 49 : دبّانة
* وزن من 52 : الديك
* وزن من 56 : الريشة
* وزن من 60 : لخفيف
* وزن من 64 : خفيف لوسط
* وزن من - 69 لوسط
* وزن من 75 - لمتوسط
* وزن من 81 : خفيف التقيل
* وزن من 91 : التقيل
* وزن + 91 : فوق التقيل

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |